Viborger Samler, 1848-11-16
Helsingør, den 13de November. Vor By har i disse Dage været glædet med et Besøg af General v. Schleppegrell. Som bekjendt, var Generalen ved Krigens Udbrud Chef for det herværende Andet Jægercorps og havde allerede dengang vidst at vinde sine Officierers og Soldaters Hengivenhed og Tillid i fuldeste Maal; Corpset havde ventet at skulle giøre Feldttoget under hans Commando, men dets glade Forventning blev ikke opfyldt, idet han som Brigadegeneral fik Commandoen over Armeens venstre Flankecorps. – General Schleppegrells udmærkede Conduite i denne Post, hans Mod og Uforfærdethed, hans elskværdige Personlighed, hans Udholdenhed under alle Feldttogets Strabadser, hans hele strategiske Dygtighed er almeenbekjendt; der er maaskee faa Officierer, i hvis Navn der er saa god Klang for Soldatens Øre som Schleppegrell, og der er Vidnesbyrd nok om den Jnderlighed, hvormed Soldaterne hængte ved ham. - Jntet Under da, at Synet af ham ombord i Hamlet", i Fredags Eftermiddag fremkaldte hos den tilfældigviis ved Dampskibets Ankomst tilstedeværende Mængde. Mennesker en Velkomsthilsen, der udtalte sig i rungende Hurraraab, men Byens Jndvaanere ønskede at give den høitagtede Gjest et mere almindeligt og omfattende Vidnesbyrd om deres Anerkjendelse, og bragte ham derfor i Løverdags Aftes et Fakkeltog, hvori tillige Jægercorpsets Officierer, Sergeanter, Underofficierer og Menige kappedes om at deeltage. Kl. 7 satte det lange Tog af flere Hundrede Mennesker sig i Bevægelse fra Grønnehave- og drog ledsaget af mere end 100 Fakler, med et Musikcorps og vaiende Dannebrogsflag i Spidsen, igjennem Byens Hovedgade til Hotel d'Øresund, hvor Generalen, havde Bopæl, efterat en Deputation, bestaaende af Borgerrepræsentanterne Rohde og Wibroe samt Corpschefen, Major v. Branner, havde underrettet ham om, at Byens Borgere og de Militaire ønskede at bringe ham deres Hyldest, og en i den Anledning forfattet Sang var afsjungen, udbragtes et "Længe leve for General Schleppegrell, hvilket gjenlød med fuld Enthusiasme fra de lange Rækker. Med hjertelige Ord udtalte derpaa Generalen sin Tak saavel til Byens Jndvaanere som til det kjære Jægercorps for den beviiste Hæder, som han formeente ikke at være værdig til, men som det vilde være hans høieste Ønske at fortjene; han havde havt den bedste Villie, men han havde kun gjort sin Pligt; og tilkom der ham nogen Hæder, da var den vundet ved de udmærkede Tropper, som han havde havt den Lykke at commandere. Han sluttede med et "Leve for Konge og Fødeland. De derpaa endnu en Sang var afsjungen og vældige Hurraer, for ham atter havde lydt, gjentog han sin Tak, beklagende at han ikke kunde finde Ord til at udtrykke de Følelser, som rørte sig i hans Hjerte. - Toget begav sig herpaa til Areltorvet, hvor Faklerne kastedes i 3 store Bunker, ved hvis flammende Blus flere patriotiske Sange bleve afsungne. Det hele Optog frembød et imoponerende storartet Skue, der værdigen svarede til den Hyldest man vilde bringe. - Om Aftenen havde Officiererne af Jægercorpset arrangeret en Souper for ham i Hotellet. (Hels. Av.) Frankf. Ober-Post Amts-Zeitun", Centralmagtens officielle Blad, indeholder følgende Artikel under 5te November: "Nordiske Aviser melde om nye Forviklinger mellem Danmark og den tydske Centralmagt med Hensyn til Vaabenstilstandens Udførelse. Vi kunne forsikkre fra god Kilde, at den Efterretning, at Rigs-Commissairen, Hr. Stedmann, har opfordret den nye schleswig-holsteinische Regjering til at træde tilbage, er ugrundet; derimod bekræfter det sig, at den danske Regjering erklærede Gjen indførelsen af en Række Forordninger og Love for uforenelig med Vaabenstilstandens klare Bestemmelser, ifølge hvilke Lovgivningen under dennes Varighed skal hvile, og den tilkommende Freds Betingelser ikke skulle foregribes.